**Tisztelt Intézményvezető! Tisztelt Szaktanár!**

A metALCOM Távközlési és Rendszerintegrációs Zrt. ***tanulmányi versenyt*** hirdet

***„Az Én Távközlésem”***

elnevezéssel.

Egy izgalmas **megmérettetésre várjuk** azokat a **16. életévüket betöltött tanulókat**, akik nemcsak használják a távközlési eszközöket, hanem érdekli is őket azok működése.

**A verseny két korosztálynak kerül megrendezésre**:

1. **csoport**: azok a fiatal

* Infokommunikációs hálózatépítő és üzemeltető technikus
* Elektronikai technikus
* Erősáramú elektrotechnikus
* Távközlési technikus

jelöltek, akik már elkezdték a tanulmányaikat, de még nem tettek képesítő vizsgát.

A cégcsoport tevékenységéhez kapcsolódó technikusi szakmát tanuló, távközlés iránt érdeklődő diákok jelentkezését is várjuk.

1. **csoport**: azon érettségi előtt álló fiatalok, akik szeretnék a távközlési szakmát jobban megismerni, szeretnék kipróbálni és megmérettetni tudásukat.

A verseny először kerül megrendezésre 2022-ben a **metALCOM Zrt.** és oktatási duális partnere, a **HSZC Szentesi Pollák Antal Technikum szervezésében**.

Izgalmas megmérettetés várja mindazokat a résztvevőket, akik készek megmérkőzni a győzelemért és az azzal járó **értékes díjakért**!

A verseny során a résztvevők betekintést nyerhetnek a távközlési szektor egyik meghatározó szereplőjének munkájába, ahol az oktatásba most bevezetett projektmenedzsment módszert már évtizedek óta alkalmazzák.

A metALCOM Zrt. nemzetközi viszonylatban is jelentős szereplő a kulcsrakész megoldásaival a távközlés területén. A cég erőssége a kiemelt komplex projektek végrehajtása, amelyeknél a finanszírozást, az eszközöket, a humán erőforrást és a know-how-t is biztosítja a **távközlésen** túl az **IT**, **energetika**, az **üzemeltetés** és az **építészet** területein. **Ha téged a felsorolt területek egyike, vagy akár több is érdekel, itt a helyed!**

*A sikeres versenyzőknek a szakmai zsűri akár azonnali szerződéskötési lehetőséget is kínál, mint munkavállaló!*

**A verseny menete:**

* Versenymeghívók kiküldésének határideje: 2022.02.18 (2022. 03.05 emlékeztető)
* A kétfordulós versenyre **három fős csapatok** jelentkezését várjunk.

A versenyre online formában lehet jelentkezni. Az online **jelentkezési határidő: 2022. március 18.**

* **Az első online forduló** feleletválasztós és egyszerűbb számolást igénylő feladatokból, valamint egy esszé leadásából fog állni.

**Az online feladatsor 2022. március 23. 09:00 és 2022. március 25. 16:00 között lesz elérhető**. Ezen időablakon belül minden résztvevőnek összesen 3 óra áll rendelkezésére a kérdések megválaszolására.

Az online forduló második része egy esszé kidolgozása az alábbi címmel:

*„Az Én távközlésem – (A távközlés jövője, ahogy én látom)”*

Az esszé írása során olyan technológiákra és jövőbe mutató megoldásokra kell fókuszálni, melyek a csapatok meglátása és véleménye szerint meghatározzák a jövőbeni mindennapokat polgári, ipari és tudományos értelemben a távközlés szempontjából.

**A cégről tevékenységéről információ a** [**www.metalcomzrt.eu**](http://www.metalcomzrt.eu) **oldalon érhető el.**

* A verseny **második fordulója a döntő**. A döntőbe kerülő csapatok Szentesen, a cég regionális központjában mérhetik össze tudásukat **2022. április 6-án 10:00-16:00 óra között.** Itt a versenyzőket kísérő és segítő tanárokra is számítunk, Ők is szerezhetnek pontot csapatuknak.

A döntőben a versenyfeladatok gyakorlatias logikával, gondolkodással megoldhatóak kezdők számára is, de természetesen a technikusnak készülő diákoktól, csapatoktól mélyebb szakmai ismeretet feltételező feladatokat kell megoldani.

**Díjak (Mindkét csoportban)**

* I. helyezett csapat: 300.000 Ft értékű, műszaki cikkre beváltható vásárlási utalvány (100.000 Ft/fő)
* II. helyezett csapat: 180.000 Ft értékű, műszaki cikkre beváltható vásárlási utalvány (60.000 Ft/fő)
* III. helyezett csapat: 105.000 Ft értékű, műszaki cikkre beváltható vásárlási utalvány (35.000 Ft/fő)

Természetesen az I-III. helyezett csapat felkészítő tanárait is jutalmazzuk - azonos mértékben, mint a versenyzőket -, megköszönve eredményes felkészítő munkájukat.

A két korcsoport nyertes csapatának az iskolai alapítványát is szeretnénk támogatni, ezzel is segítve az eredményes szakmai munkájukat!

**A jelentkezés az alábbi linken érhető el:** [Jelentkezéshez kattints ide](https://forms.gle/cM3U5AFsTj7HcSZBA)

Kérjük, tegyék lehetővé, hogy felhívásunk eljusson a tanulókhoz. Örömmel vennénk, ha minél többen jelentkeznének e megmérettetésre.

A versennyel kapcsolatos további kérdés esetén állok rendelkezésükre lenti elérhetőségeim bármelyikén.

Várjuk a csapatok jelentkezését!

Üdvözlettel:

**Varga-Berta Dávid**

*Projekt Program Igazgató (CPO)*

**Mobil:** +36 20 539 9322

**E-mail:** [david.vargaberta@metalcomzrt.eu](mailto:david.vargaberta@metalcomzrt.eu)



**metALCOM Zrt.**